pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"ยุติธรรม" ร่วมกับ UNICEF จัดทำแผนมาตรการพิเศษ แทนการดำเนินคดีอาญาในชั้นก่อนฟ้องของเด็กและเยาวชน
วันศุกร์ที่ 6 ตุลาคม 2560
"ยุติธรรม" ร่วมกับ UNICEF จัดทําแผนมาตรการพิเศษ แทนการดําเนินคดีอาญาในชั้นก่อนฟ้องของเด็กและเยาวชน
กระทรวงยุติธรรม ร่วมกับ UNICEF จัดทําแผนมาตรการพิเศษ แทนการดําเนินคดีอาญาในชั้นก่อนฟ้องของเด็กและเยาวชน
เมื่อวันพฤหัสบดีที่ ๕ ตุลาคม ๒๕๖๐ เวลา ๐๙.๐๐ น. ณ โรงแรมแกรนด์ฮาเวิร์ด
ถนนเจริญราษฎร์ กรุงเทพฯ
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการประชุมเชิงปฏิบัติการเพื่อประสานความร่วมมือในการจัดทําแผน
ตามมาตรการพิเศษแทนการดําเนินคดีอาญาในชั้นก่อนฟ้อง ภายใต้โครงการ "การเพิ่ม
การใช้มาตรการพิเศษแทนการดําเนินคดีอาญาในเด็กและเยาวชนที่เข้าสู่กระบวนการยุติธรรม
ระยะที่ ๒" ซึ่งกรมพินิจและคุ้มครองเด็กและเยาวชน ร่วมกับองค์การทุนเพื่อเด็ก
แห่งสหประชาชาติประจําประเทศไทย (UNICEF) จัดขึ้นระหว่างวันที่ ๕ - ๖ ตุลาคม ๒๕๖๐
เพื่อเสริมสร้างความรู้ ความเข้าใจแก่บุคลากรของหน่วยงานที่เกี่ยวข้อง ให้สามารถนําหลักการ
ในการใช้มาตรการพิเศษแทนการดําเนินคดีอาญาในชั้นก่อนฟ้องไปใช้อย่างมีประสิทธิภาพ
เพิ่มมากขึ้น และแลกเปลี่ยนข้อคิดเห็นเพื่อหาแนวทางปฏิบัติที่ดีในการจัดทําแผนตามมาตรการ
ดังกล่าว อันจะนําไปสู่การลดปริมาณคดีขึ้นสู่ชั้นศาล โดยมีผู้แทนจากหน่วยงานที่เกี่ยวข้อง
กว่า ๒๕๐ คน เข้าร่วมฯ
ในโอกาสนี้ ปลัดกระทรวงยุติธรรม ได้กล่าวปาฐกถาพิเศษ หัวข้อ "ยุติธรรมกับเด็กและ
เยาวชน" โดยมีใจความตอนหนึ่งว่า การส่งเสริมให้มีการใช้กระบวนการยุติธรรมทางเลือก
และมาตราการอื่นๆ ที่มีจุดมุ่งหมายในการเบี่ยงเบนคดีของเด็กและเยาวชนที่กระทําผิด
ออกจากกระบวนการยุติธรรมทางอาญา ถือเป็นการคุ้มครองสิทธิและเสรีภาพของเด็กและ
เยาวชน และมอบโอกาสให้กลุ่มเยาวชนดังกล่าว ปรับเปลี่ยนพฤตินิสัย และกลับคืนสู่สังคม
เนื่องด้วยการดําเนินคดีอาญาแบบปกติจะเป็นการสร้างตราบาปให้แก่เด็กและเยาวชน
ว่าเป็นผู้ที่กระทําความผิดมาก่อน ซึ่งเป็นการผิดต่อวัตถุประสงค์ที่ต้องการให้กลุ่มเด็กและ
เยาวชนเหล่านี้มีชีวิตที่ดี มีอนาคตที่ดี และอาศัยอยู่ในสังคมได้อย่างปกติสุขหลังจาก
ถูกปล่อยตัว ดังนั้น กฎหมายจึงควรเปิดช่องว่างให้เจ้าหน้าที่ตํารวจไม่ต้องพิจารณาส่งฟ้อง
ดําเนินคดีแก่เด็กและเยาวชนผู้กระทําความผิดที่ถูกจับกุมทุกคดี โดยให้เลือกคดีที่ไม่ใช่
ความผิดร้ายแรงเข้าสู่กระบวนการยุติธรรมเชิงสมานฉันท์ โดยสิ่งสําคัญคือ ต้องมีเครื่องมือ
และกระบวนการจัดการอย่างเหมาะสมในการแก้ไข ปรับปรุง ฟื้นฟู พัฒนาทรัพยากรมนุษย์
และการติดตามผล เพื่อให้เกิดการกระทําความผิดซ้ําลดลง ทั้งนี้ แผนการดําเนินงานและ
การพัฒนาเครื่องมือในการจัดการดังกล่าว จะต้องปรับเปลี่ยนให้มีความสอดคล้องกับ
สภาวการณ์ของสังคม และมีผลการสํารวจเชิงสถิติที่ชัดเจน เนื่องจากหากไม่มีการปรับเปลี่ยน
แผน วิธีการดําเนินงาน และข้อมูลเชิงสถิติที่ชัดเจน ก็จะไม่สามารถเปลี่ยนแปลงผลลัพธ์
ที่เกิดขึ้นในกระบวนการดังกล่าวได้ ซึ่งนั่นก็คือ การลดการกระทําความผิดซ้ําของเด็กและ
เยาวชนในสังคม
สําหรับการประชุมครั้งนี้ มีการบรรยาย การเสวนา การประชุมกลุ่มย่อย และการวิพากษ์
แนวทางและทิศทางการหันเหคดีเด็กและเยาวชนในกระบวนการยุติธรรม ซึ่งเป็นการสร้าง
ความรู้ความเข้าใจให้แก่บุคลากรของหน่วนงานที่เกี่ยวข้อง เพื่อนําไปสู่การเพิ่มประสิทธิภาพ
ในการดําเนินการตามมาตรการดังกล่าวมากขึ้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 15 มิถุนายน 2563 [กระทรวงสาธารณสุข]
วันจันทร์ที่ 15 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 15 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 15 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่15มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีรายงานผู้ติดเชื้อรายใหม่ และไม่มีผู้ป่วยกลับบ้านได้ ทําให้มียอดผู้ป่วยกลับบ้านสะสม 2,987 ราย หรือคิดเป็นร้อยละ 95.28 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 90 ราย หรือร้อยละ 2.87 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
จากสถานการณ์โรคไวรัสโคโรนา 2019 ของประเทศที่มีแนวโน้มดีขึ้นเรื่อย ๆ รัฐบาลจึงได้เริ่มผ่อนคลายมาตรการ และวันนี้เป็นวันแรกที่ได้ผ่อนคลายมาตรการในระยะที่ 4 ให้เปิดกิจการ/กิจกรรมในกลุ่มที่มีความเสี่ยงสูง อาทิ สถานศึกษา สถาบันกวดวิชา ร้านอาหาร สถานรับเลี้ยงเด็ก ระบบขนส่งสาธารณะ สวนสนุก สระว่ายน้ํา สนามกีฬา ลานกิจกรรม ศูนย์ประชุม กองถ่าย สปา เป็นต้น โดยผู้ประกอบการมีความสําคัญในการปรับรูปแบบกิจกรรมและสถานที่เพื่อป้องกันการแพร่กระจายของเชื้อไวรัสโคโรนา 2019 ตามมาตรฐานที่ภาครัฐกําหนด ไม่ว่าจะเป็นการบริหารจัดการพื้นที่ให้เว้นระยะห่างระหว่างโต๊ะ/ที่นั่ง/การเดิน การควบคุมจํานวนผู้ใช้บริการไม่ให้แออัด จัดจุดคัดกรอง จุดบริการแอลกอฮอล์เจลล้างมือ ทําความสะอาดพื้นผิวที่มีผู้สัมผัสบ่อย เพื่อความปลอดภัยทั้งผู้ให้บริการและประชาชนที่มารับบริการ
อย่างไรก็ตามขอให้ประชาชนอย่าประมาทและคงเข้มในการป้องกันตัวเอง โดยเฉพาะในกลุ่มนักเรียน นักศึกษา คนวัยทํางาน ตั้งแต่อายุ 20-39 ปี จากข้อมูลของกรมควบคุมโรคพบว่า กลุ่มนี้มีผู้ติดเชื้อถึงประมาณร้อยละ 50 ของผู้ติดเชื้อทั้งหมด ซึ่งเป็นกลุ่มอายุที่อยู่ในวัยทํางานและมีร่างกายแข็งแรง เมื่อป่วยมักจะไม่แสดงอาการนับเป็นความเสี่ยงสําคัญซึ่งอาจเป็นผู้นําเชื้อกลับไปติดคนในครอบครัวและผู้ใกล้ชิดได้ ดังนั้นการสวมหน้ากากอนามัย/ผ้า เมื่อออกจากบ้านยังมีความสําคัญและควรปฏิบัติให้เป็นความเคยชิน ร่วมกับการเว้นระยะห่างระหว่างผู้อื่น 1-2 เมตร หลีกเลี่ยงการเข้าไปอยู่ในที่มีคนรวมกันจํานวนมาก เลี่ยงการสัมผัสพื้นผิวที่มีผู้สัมผัสบ่อย เช่น ลูกบิดประตู ปุ่มกดลิฟต์ โต๊ะ ราวบันได ราวจับต่าง ๆ ให้ล้างมือบ่อย ๆ และปฏิบัติตามข้อกําหนดของสถานที่อย่างเคร่งครัด หากใช้บริการของระบบขนส่งสาธารณะให้นั่ง/ยืนในจุดที่กําหนดไว้เพื่อลดความแออัด รับประทานอาหารที่ปรุงสุกใหม่ ใช้ช้อนส่วนตัว ขอเน้นย้ําว่าการสวมเฟซชิลล์โดยไม่สวมหน้ากากอนามัย/หน้ากากผ้าร่วม จะไม่สามารถป้องกันการแพร่กระจายเชื้อได้ สําหรับรายการเกมส์โชว์ที่ไม่สามารถสวมหน้ากากอนามัย/หน้ากากผ้าได้ แม้จะสวมเฟซชิลล์ต้องเว้นระยะห่างระหว่างกัน 1-2 เมตร ด้วย หากทุกคนร่วมมือกันจะช่วยลดโอกาสในการกลับมาแพร่ระบาดของเชื้อไวรัสโคโรนา 2019 อีกครั้ง
******************************
15 มิถุนายน 2563
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ ประชุมติดตามความก้าวหน้าการขับเคลื่อนเกษตรอินทรีย์ ณ จังหวัดเชียงใหม่
วันพฤหัสบดีที่ 7 ธันวาคม 2560
รัฐมนตรีช่วยเกษตรฯ ประชุมติดตามความก้าวหน้าการขับเคลื่อนเกษตรอินทรีย์ ณ จังหวัดเชียงใหม่
รัฐมนตรีช่วยเกษตรฯ ประชุมติดตามความก้าวหน้าการขับเคลื่อนเกษตรอินทรีย์ภาคเหนือ และเป็นสักขีพยานในพิธีลงนาม MOU โครงการพัฒนาเกษตรอินทรีย์ภาคเหนือ ณ จังหวัดเชียงใหม่
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังประชุมติดตามความก้าวหน้าการขับเคลื่อนเกษตรอินทรีย์ภาคเหนือ และพิธีลงนามบันทึกข้อตกลงความร่วมมือโครงการพัฒนาเกษตรอินทรีย์ภาคเหนือ ณ ห้องประชุมใหญ่ อาคารหอพัก 700 ปี สนามกีฬาสมโภชเชียงใหม่ 700 ปี อําเภอแม่ริม จังหวัดเชียงใหม่ ว่า ตามที่รัฐบาลให้ความสําคัญต่อการดําเนินงานด้านเกษตรอินทรีย์ ซึ่งในการประชุมคณะรัฐมนตรี เมื่อวันที่ 11 เมษายน 2560 มีมติให้ความเห็นชอบยุทธศาสตร์การพัฒนาเกษตรอินทรีย์แห่งชาติ พ.ศ.2560 - 2564 เพื่อเป็นกรอบการดําเนินงาน และได้เร่งรัดให้ทุกภาคส่วนดําเนินการขับเคลื่อนนโยบายเกษตรอินทรีย์ไปสู่การปฏิบัติที่เป็นรูปธรรมผ่านคณะกรรมการพัฒนาเกษตรอินทรีย์แห่งชาติ คณะอนุกรรมการขับเคลื่อนการพัฒนาเกษตรอินทรีย์แห่งชาติ และคณะอนุกรรมการขับเคลื่อนเกษตรอินทรีย์ระดับภาค 6 ภูมิภาค และคณะทํางานพัฒนาเกษตรอินทรีย์ของจังหวัด
นายลักษณ์ กล่าวต่อไปว่า การจัดประชุมติดตามความก้าวหน้าการขับเคลื่อนเกษตรอินทรีย์ของภาคเหนือในครั้งนี้ มีวัตถุประสงค์เพื่อรับทราบความก้าวหน้าและปัญหาอุปสรรคในการดําเนินงาน รวมถึงแลกเปลี่ยนความคิดเห็นและหาแนวทางแก้ไขปัญหาร่วมกัน อีกทั้งเป็นการสร้างความร่วมมือในการดําเนินกิจกรรมขับเคลื่อนเกษตรอินทรีย์ในภาคเหนือ ทั้งในเรื่องการตรวจรับรองมาตรฐานการพัฒนาผลิตภัณฑ์ การส่งเสริมธุรกิจเกษตรอินทรีย์ ตลอดจนการเชื่อมโยงตลาดสินค้าเกษตรอินทรีย์และตลาดประชารัฐ ซึ่งเป็นนโยบายที่รัฐบาลเร่งขับเคลื่อนเศรษฐกิจฐานราก จึงทําให้มีการลงนามบันทึกข้อตกลงความร่วมมือระหว่างภาครัฐ ภาคเอกชน มหาวิทยาลัย และกลุ่มเกษตรกรผู้ผลิต เพื่อเป็นจุดเริ่มต้นในการสร้างความร่วมมือและเครือข่ายในการประสานการทํางานที่มีเป้าหมายและเป็นไปในทิศทางเดียวกัน
"ปัจจุบันทุกภาคส่วนเห็นความสําคัญต่อการทําเกษตรอินทรีย์ โดยเฉพาะเกษตรกรที่นอกจากจะช่วยในเรื่องการลดต้นทุนแล้วยังมีผลดีต่อสุขภาพของตนเองด้วย เพราะไม่ต้องใช้สารเคมีในการผลิต นอกจากนี้ หลายภาคส่วนยังมีการเชื่อมโยงเข้าสู่ระบบตลาด โดยมีโมเดิลเทรดหลายแห่งให้ความสําคัญและยอมรับผลิตภัณฑ์จากชุมชนที่ใช้วิธีการทําเกษตรอินทรีย์ให้เข้าไปวางจําหน่าย ทําให้สินค้าเกษตรอินทรีย์มีช่องทางการตลาดเพิ่มมากขึ้น และยังสามารถต่อยอดสู่ตลาดประชารัฐสามัคคีได้อีกด้วย คาดว่าการพัฒนาเกษตรอินทรีย์จะเป็นยุทธศาสตร์ที่จะนําภาคการเกษตรให้มีความก้าวหน้าต่อไป" นายลักษณ์ กล่าว
ทั้งนี้ จังหวัดเชียงใหม่มีเกษตรกรที่ทําเกษตรอินทรีย์และผ่านการรับรองมาตรฐาน จํานวน 727 ราย พื้นที่ 2,946.20 ไร่ แบ่งเป็น 4 ชนิดสินค้าที่ได้รับรองมาตรฐานเกษตรอินทรีย์ ได้แก่ ข้าว มีเกษตรกร 139 ราย พื้นที่ 1,130.25 ไร่ พืชและไม้ผล มีเกษตรกร 586 ราย พื้นที่ 1,811.95 ไร่ ปศุสัตว์ 1 ราย และประมง 1 ราย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.วธ. เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชาธิวาสราชวรวิหาร [กระทรวงวัฒนธรรม]
วันพฤหัสบดีที่ 14 พฤษภาคม 2563
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชาธิวาสราชวรวิหาร [กระทรวงวัฒนธรรม]
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดราชาธิวาสราชวรวิหาร
วันที่ ๑๔ พฤษภาคม ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระธรรมกวี เจ้าอาวาสวัดราชาธิวาสราชวรวิหาร พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ์ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดราชาธิวาสราชวรวิหาร เขตดุสิต กรุงเทพฯ
รัฐบาลไทย-ข่าวทำเนียบรัฐบาล-เริ่มแล้ว! ช่วงแรกสู่การประชุมกลาโหมอาเซียน กำหนดหัวข้อการหารือร่วมกัน
วันศุกร์ที่ 1 มีนาคม 2562
เริ่มแล้ว! ช่วงแรกสู่การประชุมกลาโหมอาเซียน กําหนดหัวข้อการหารือร่วมกัน
กระทรวงกลาโหม จัดการประชุมคณะทํางานฝ่ายกลาโหมจากประเทศสมาชิกและประเทศคู่เจรจา วางแนวทางการหารือ ในโอกาสที่ประเทศไทยเป็นเจ้าภาพจัดการประชุมรัฐมนตรีกลาโหมอาเซียนหรือ ADMM ครั้งที่ 13
26 ก.พ.62 – กระทรวงกลาโหม จัดการประชุมคณะทํางานฝ่ายกลาโหมจากประเทศสมาชิกและประเทศคู่เจรจา วางแนวทางการหารือ ในโอกาสที่ประเทศไทยเป็นเจ้าภาพจัดการประชุมรัฐมนตรีกลาโหมอาเซียนหรือ ADMM ครั้งที่ 13 และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ ADMM-Plus ครั้งที่ 6 วันที่ 26 ก.พ. – 1 มี.ค.62 ณ โรงแรมดุสิตธานี ลากูน่า จ.ภูเก็ต
พล.อ.รักศักดิ์ โรจน์พิมพ์พันธุ์ ผอ.สนผ.กห. เป็นประธานการประชุมเจ้าหน้าที่อาวุโสกลาโหมอาเซียน(ADSOM WG) และการประชุมคณะทํางานเจ้าหน้าที่อาวุโสกลาโหมอาเซียน กับเจ้าหน้าที่อาวุโสกลาโหมประเทศคู่เจรจา(ADSOM-PLUS WG)ประกอบด้วยคณะทํางานฝ่ายกลาโหมระดับผู้อํานวยการสํานักนโยบายและ
แผนกลาโหมประเทศสมาชิก 10 ประเทศ ประเทศคู่เจรจา 8 ประเทศ และผู้แทนเลขาธิการอาเซียน เพื่อร่วมกําหนดหัวข้อในการหารือเตรียมความพร้อมก่อนการประชุม
ทั้งนี้การประชุม ADMM และ ADMM-Plus จะมีการประชุม 4 ช่วงเวลา เพื่อหารือและแลกเปลี่ยนความคิดเห็นตั้งแต่ระดับคณะทํางาน เจ้าหน้าที่อาวุโส ระดับปลัดกระทรวง และระดับรัฐมนตรีว่าการกระทรวงกลาโหม เริ่มจากการประชุม ADSOM WG และ ADSOM – Plus WG วันที่ 26 ก.พ. – 1 มี.ค.62 ณ จ.ภูเก็ต
การประชุม ADSOM และ ADSOM – Plus ในวันที่ 2 - 5 เม.ย. ณ อ.หัวหิน จ.ประจวบคีรีขันธ์ ในขณะที่
การประชุม ADMM ครั้งที่ 13 จะเกิดขึ้นระหว่างวันที่ 10 – 12 ก.ค.62 ณ กรุงเทพฯ ส่วนการประชุม ADMM Retreat และ ADMM – Plus ครั้งที่ 6 จะเกิดขึ้นระหว่างวันที่ 16 – 19 พ.ย.62 ณ กรุงเทพฯ
กระทรวงกลาโหมขอเชิญชวนประชาชนชาวไทยร่วมกันเป็นเจ้าภาพที่ดีเพื่อต้อนรับตัวแทนประเทศสมาชิกอาเซียน และประเทศคู่เจรจา ตลอดปี 62
รัฐบาลไทย-ข่าวทำเนียบรัฐบาล-มท.2 เป็นประธานมอบโฉนดที่ดิน ตามโครงการ “มอบโฉนดที่ดินทั่วไทย นำสุขคลายทุกข์ให้ประชาชน” พื้นที่จังหวัดเชียงราย
วันพฤหัสบดีที่ 5 กันยายน 2562
มท.2 เป็นประธานมอบโฉนดที่ดิน ตามโครงการ “มอบโฉนดที่ดินทั่วไทย นําสุขคลายทุกข์ให้ประชาชน” พื้นที่จังหวัดเชียงราย
มท.2 เป็นประธานมอบโฉนดที่ดิน ตามโครงการ “มอบโฉนดที่ดินทั่วไทย นําสุขคลายทุกข์ให้ประชาชน” พื้นที่จังหวัดเชียงราย
วันนี้ (5 ก.ย. 62) เวลา 11.00 น. ที่หอประชุมหลวงพ่อเพชร โรงเรียนอนุบาลเชียงของ ต.เวียง อ.เชียงของ จ.เชียงราย นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานในพิธีมอบโฉนดที่ดินให้กับพี่น้องประชาชนเป็นเจ้าของกรรมสิทธิ์ในพื้นที่จังหวัดเชียงรายตามโครงการ “มอบโฉนดที่ดินทั่วไทย นําสุขคลายทุกข์ให้ประชาชน” โดยมีประชาชนที่มารับโฉนดที่ดินและสมาชิกในครอบครัวร่วมต้อนรับ
นายนิพนธ์ บุญญามณี กล่าวว่า การสํารวจรังวัดทําแผนที่เพื่อออกโฉนดที่ดินในพื้นที่ จ.เชียงใหม่ ลําพูน และ เชียงราย ตามโครงการเดินสํารวจออกโฉนดที่ดิน ถือเป็นนโยบายสําคัญของรัฐบาล ซึ่งกระทรวงมหาดไทย
โดยกรมที่ดิน ต้องการแก้ไขปัญหาความเดือดร้อนของพี่น้องประชาชนที่ยังไม่มีเอกสารสิทธิ์ในที่ดิน ดังนั้น การออกโฉนดที่ดินที่ได้รับจากทางราชการเป็นเอกสารสิทธิ์จึงมีความสําคัญและเป็นการสร้างหลักประกันความมั่นคงเพื่อยกระดับคุณภาพชีวิตในครอบครัวให้ดีขึ้น โดยโฉนดที่ดินที่ได้รับจากทางราชการสามารถนําไปสร้างงานสร้างรายได้ นับวันที่ดินหายากและมีราคาสูงขึ้นทุกวัน จึงขอให้พี่น้องประชาชนที่ได้รับแจกโฉนดที่ดินห่วงแหนที่ดินของตนเอง อย่านําไปจําหน่าย จ่าย โอน โดยไม่จําเป็น อย่าให้สูญหายหรือถูกผู้อื่นหลอกลวงเอาไปใช้ในทางที่เสียประโยชน์ หรือหากต้องการจะจดทะเบียนสิทธิ์และนิติกรรมใด ๆ ให้ขอคําปรึกษาจากเจ้าพนักงานที่ดินจังหวัด เจ้าพนักงานที่ดินจังหวัดสาขา หรือเจ้าหน้าที่สํานักงานที่ดิน ส่วนพี่น้องประชาชนที่ยังไม่ได้รับโฉนดที่ดินศูนย์อํานวยการเดินสํารวจที่ดินจะเร่งรีบดําเนินการให้กับพี่น้องประชาชนต่อไป
สําหรับการดําเนินโครงการ “มอบโฉนดที่ดินทั่วไทย นําสุขคลายทุกข์ให้ประชาชน” พื้นที่จังหวัดเชียงรายในวันนี้ มีประชาชนได้รับแจกโฉนดที่ดิน หมู่ที่ 3 และหมู่ที่ 8 ต.ศรีดอนชัย อ.เชียงของ จ.เชียงราย โดยมีนส.3 จํานวน 4 แปลง นส.3 ก. จํานวน 521 แปลง และที่ดินไม่มีหลักฐานที่ดินเดิม 72 แปลง รวมทั้งสิ้นจํานวน 597 แปลง คิดเป็นพื้นที่รวม 1,112 ไร่ 59 ตารางวา
รัฐบาลไทย-ข่าวทำเนียบรัฐบาล-อว. ลงนามบันทึกความเข้าใจ ว่าด้วยความร่วมมือในโครงการภายใต้กองทุนพิเศษกรอบความแม่โขง-ล้านช้าง
วันอาทิตย์ที่ 15 ธันวาคม 2562
อว. ลงนามบันทึกความเข้าใจ ว่าด้วยความร่วมมือในโครงการภายใต้กองทุนพิเศษกรอบความแม่โขง-ล้านช้าง
อว. ลงนามบันทึกความเข้าใจ ว่าด้วยความร่วมมือในโครงการภายใต้กองทุนพิเศษกรอบความแม่โขง-ล้านช้าง
6 ธันวาคม 2562 : รองศาสตราจารย์สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมลงนามบันทึกความเข้าใจว่าด้วยความร่วมมือในโครงการภายใต้กองทุนพิเศษกรอบความแม่โขง-ล้านช้าง กับ H.E. Lyu Jian เอกอัครราชทูตสาธารณรัฐประชาชนจีนประจําประเทศไทย และบันทึกข้อตกลงความร่วมมือทางวิชาการในโครงการภายใต้กองทุนพิเศษกรอบความร่วมมือแม่โขง-ล้านช้าง ระหว่าง กระทรวงการอุดมศึกษา วิทยาศาสตร์ วิจัยและนวัตกรรม กับมหาวิทยาลัยขอนแก่น โดยรองศาสตราจารย์ชาญชัย พานทองวิริยะกุล รักษาการแทนอธิการบดีมหาวิทยาลัยขอนแก่น ณ ห้องประชุมศาสตราจารย์วิจิตร ศรีสอ้าน ชั้น 5 อาคารอุดมศึกษา 1 สํานักงานปลัดกระทรวงการอุดมศึกษาฯ ถนนศรีอยุธยา
การลงนามในบันทึกความเข้าใจข้างต้น มีวัตถุประสงค์เพื่อกําหนดแนวทางความร่วมมือระหว่างกระทรวงการอุดมศึกษา วิทยาศาสตร์ วิจัยและนวัตกรรม สถานเอกอัครราชทูตสาธารณรัฐประชาชนจีนประจําประเทศไทย และมหาวิทยาลัยขอนแก่นในการบริหารจัดการโครงการที่ได้รับการสนับสนุนงบประมาณจากรัฐบาลจีนภายใต้กองทุนพิเศษกรอบความร่วมมือแม่โขง-ล้านช้าง ให้เกิดประสิทธิภาพและผลลัพธ์ที่เป็นรูปธรรม
นอกจากนี้ ผู้แทนจากมหาวิทยาลัยขอนแก่นได้นําเสนอโครงการที่ได้รับการสนับสนุนงบประมาณจากกองทุนดังกล่าว จํานวน 2 โครงการ ได้แก่ (1) โครงการ Mekong Liver Fluke Control Initiative ดําเนินโครงการโดยคณะแพทยศาสตร์ โครงการดังกล่าวเป็นโครงการนําร่องเพื่อศึกษาวิจัยเกี่ยวกับการควบคุมโรคพยาธิใบไม้ในตับใน 5 ประเทศลุ่มน้ําโขง ได้แก่ กัมพูชา จีน ไทย ลาว และเวียดนาม และ (2) โครงการ Early Detection of Unsafe Food by Risk-Based Programme ดําเนินโครงการโดยคณะเภสัชศาสตร์ ในการจัดการอบรมด้านการคัดกรองอาหารที่ไม่ปลอดภัยโดยอาศัยองค์ความรู้เรื่องการแยกแยะด้วยความเสี่ยงให้กับบุคลากรด้านสาธารณสุขจากประเทศลุ่มน้ําโขง ได้แก่ กัมพูชา จีน ไทย พม่า ลาว และเวียดนาม และประเทศอื่นๆ
ในอาเซียน
กองทุนพิเศษกรอบความร่วมมือแม่โขง-ล้านช้าง (Mekong-Lancang Cooperation Special Fund) เป็นกองทุนที่สนับสนุนโดยรัฐบาลจีนภายใต้กรอบความร่วมมือแม่โขง-ล้านช้าง (Mekong-Lancang Cooperation: MLC) มีวัตถุประสงค์เพื่อเสริมสร้างความสัมพันธ์อันดีระหว่าง 6 ประเทศสมาชิก ประกอบด้วย กัมพูชา จีน ไทย เมียนมา ลาว และเวียดนาม เพื่อสนับสนุนการพัฒนาเศรฐกิจและสังคมของประเทศในอนุภูมิภาค และเพื่อสร้างสันติภาพและความมั่งคั่งในอนาคตต่อประเทศสมาชิก โดยกองทุนดังกล่าวจะสนับสนุนการดําเนินโครงการในสาขาที่กรอบความร่วมมือ MLC ให้ความสําคัญ ได้แก่ ทรัพยากรน้ํา การเพิ่มศักยภาพการผลิต การเกษตร ทรัพยากรมนุษย์ และสุขภาพ
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ก.ยุติธรรม ร่วมให้บริการรับเรื่องร้องทุกข์และให้คำปรึกษาด้านกฎหมายแก่ประชาชน ที่เดินทางมาร้องทุกข์ต่อนายกรัฐมนตรี ในการประชุม ครม. จังหวัดนครสวรรค์
วันพุธที่ 13 มิถุนายน 2561
ก.ยุติธรรม ร่วมให้บริการรับเรื่องร้องทุกข์และให้คําปรึกษาด้านกฎหมายแก่ประชาชน ที่เดินทางมาร้องทุกข์ต่อนายกรัฐมนตรี ในการประชุม ครม. จังหวัดนครสวรรค์
กระทรวงยุติธรรม ร่วมให้บริการรับเรื่องร้องทุกข์และให้คําปรึกษาด้านกฎหมายแก่ประชาชนที่เดินทางมาร้องทุกข์ต่อนายกรัฐมนตรี ในการประชุม ครม. จังหวัดนครสวรรค์
ในระหว่างวันที่ ๑๐ – ๑๑ มิถุนายน ๒๕๖๑
นางกรรณิการ์ แสงทอง รองปลัดกระทรวงยุติธรรม
พร้อมด้วยข้าราชการเจ้าหน้าที่หน่วยงานในสังกัดกระทรวงยุติธรรมเข้าร่วมประชุมเพื่อเตรียมความพร้อม
การรับเรื่องราวร้องทุกข์และร่วมให้คําปรึกษาด้านกฎหมายแก่ประชาชนที่มาร้องทุกข์ต่อนายกรัฐมนตรี
ในกรอบอํานาจของกระทรวงยุติธรรมเพื่อเป็นการอํานวยความสะดวกแก่ผู้ที่เดินทางมายื่นเรื่องร้องทุกข์
ซึ่งรัฐบาลได้บูรณาการการรับเรื่องร้องทุกข์และให้คําปรึกษาแนะนําแก้ไขปัญหาให้เบ็ดเสร็จในจุดบริการเดียว ณ จุดบริการรับเรื่องราวร้องทุกข์ สํานักงานโยธาธิการจังหวัดพิจิตร
และในวันอังคารที่ ๑๒ มิถุนายน ๒๕๖๑ ณ จุดบริการรับเรื่องราวร้องทุกข์ ศาลาประชาคมจังหวัดนครสวรรค์ รองปลัดกระทรวงยุติธรรม       ซึ่งได้รับมอบหมายจากปลัดกระทรวงยุติธรรม ได้เข้าร่วมบริการให้คําปรึกษา
ด้านกฎหมายและรับเรื่องร้องทุกข์แก่ประชาชนที่เดินทางมายื่นคําร้องทุกข์ต่อนายกรัฐมนตรี ในการเดินทางไปตรวจราชการจังหวัดพิจิตร และจังหวัดนครสวรรค์ และประชุมคณะรัฐมนตรีอย่างเป็นทางการนอกสถานที่ ครั้งที่ ๔/๒๕๖๑ ในระหว่างวันที่ ๑๑-๑๒ มิถุนายน ๒๕๖๑      ณ จังหวัดนครสวรรค์ ทั้งนี้มีประชาชน
ให้ความสนใจเข้าร้องทุกข์และขอคําปรึกษาด้านกฎหมายกับกระทรวงยุติธรรมเป็นจํานวนมาก
รัฐบาลไทย-ข่าวทำเนียบรัฐบาล-กรมสรรพากรประกาศด่วน เลื่อนกำหนดวันสอบบรรจุเข้ารับราชการ ในวันเสาร์ที่ 28 มีนาคม 2563
วันพุธที่ 18 มีนาคม 2563
กรมสรรพากรประกาศด่วน เลื่อนกําหนดวันสอบบรรจุเข้ารับราชการ ในวันเสาร์ที่ 28 มีนาคม 2563
ตามที่กรมสรรพากรประกาศรายชื่อผู้สมัครสอบแข่งขันเพื่อบรรจุและแต่งตั้งบุคคลเข้ารับราชการในตําแหน่งประเภทวิชาการ ระดับปฏิบัติการ จํานวน 6 ตําแหน่ง โดยจะทําการสอบข้อเขียน ในวันที่ 28 มีนาคม 2563 ณ สนามสอบศูนย์ประชุมธรรมศาสตร์ รังสิต มหาวิทยาลัยธรรมศาสตร์
ตามที่กรมสรรพากรประกาศรายชื่อผู้สมัครสอบแข่งขันเพื่อบรรจุและแต่งตั้งบุคคลเข้ารับราชการในตําแหน่งประเภทวิชาการ ระดับปฏิบัติการ จํานวน 6 ตําแหน่ง ประกอบด้วย ตําแหน่งนักวิชาการสรรพากรปฏิบัติการ นิติกรปฏิบัติการ นักวิชาการคอมพิวเตอร์ปฏิบัติการ นักจัดการงานทั่วไปปฏิบัติการ นักทรัพยากรบุคคลปฏิบัติการ และนักวิชาการเงินและบัญชีปฏิบัติการ โดยรับสมัครสอบทางอินเทอร์เน็ต ระหว่างวันที่ 3 - 27 กุมภาพันธ์ 2563 มีผู้สมัครสอบรวมจํานวน 12,844 คน และกรมสรรพากรประกาศรายชื่อผู้มีสิทธิสอบไปแล้ว เมื่อวันที่ 10 มีนาคม 2563 โดยจะทําการสอบข้อเขียน ในวันเสาร์ที่ 28 มีนาคม 2563 ณ สนามสอบศูนย์ประชุมธรรมศาสตร์ รังสิต มหาวิทยาลัยธรรมศาสตร์ ศูนย์รังสิต นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากการที่ปรากฏข้อเท็จจริงว่าการแพร่ระบาดของโรคติดเชื้อไวรัสโคโรนา 2019 (COVID-19) ยังคงเกิดขึ้นอย่างต่อเนื่อง และกระทรวงสาธารณสุขได้ประกาศให้โรคติดเชื้อไวรัสโคโรนา 2019 (COVID-19) เป็นโรคติดต่ออันตรายตามพระราชบัญญัติโรคติดต่อ พ.ศ.2558 ดังนั้น เพื่อให้การเฝ้าระวังและการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อันเป็นสาธารณภัยอย่างหนึ่งเป็นไปอย่างมีประสิทธิภาพและมิให้ส่งผลกระทบต่อสุขภาพ และเพื่อให้สอดคล้องกับมติคณะรัฐมนตรี เมื่อวันที่ 17 มีนาคม 2563 ที่กําหนดมาตรการป้องกันลดโอกาสการแพร่ระบาดของโรคในสถานที่ต่าง ๆ ที่มีความเสี่ยงสูง กรมสรรพากรจึงจําเป็นต้องกําหนดมาตรการป้องกันการแพร่ระบาดของโรคติดเชื้อดังกล่าว โดยอยู่บนพื้นฐาน ของความห่วงใยต่อชีวิตของผู้สมัครสอบทุกท่าน รวมทั้งความรับผิดชอบต่อสังคมส่วนรวม
กรมสรรพากรจึงขอเลื่อนกําหนดวันสอบข้อเขียน สําหรับการสอบแข่งขันเพื่อบรรจุและแต่งตั้งบุคคลเข้ารับราชการในตําแหน่งประเภทวิชาการ ระดับปฏิบัติการ ของทั้ง 6 ตําแหน่งดังกล่าว จากเดิมสอบข้อเขียนในวันเสาร์ที่ 28 มีนาคม 2563 โดยเลื่อนวันสอบข้อเขียนออกไปก่อน จนกว่าสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) พ้นไป โดยกรมสรรพากรจะกําหนดวัน เวลา และสถานที่สอบข้อเขียน และจะประกาศแจ้งให้ผู้สมัครสอบทราบอีกครั้งหนึ่ง”
หากมีข้อสงสัยสามารถสอบถามรายละเอียดได้ที่กองบริหารทรัพยากรบุคคล กรมสรรพากร โทรศัพท์ 0 2272 8515-6
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กรมปศุสัตว์&nbsp;ร่วมหารือ&nbsp;ก.พาณิชย์&nbsp;เร่งชี้แจงข้อเท็จจริงกรณี&nbsp;PETA&nbsp;แบนกะทิ-ผลิตภัณฑ์มะพร้าวไทย&nbsp;&nbsp;
วันพุธที่ 8 กรกฎาคม 2563
กรมปศุสัตว์ร่วมหารือก.พาณิชย์เร่งชี้แจงข้อเท็จจริงกรณีPETAแบนกะทิ-ผลิตภัณฑ์มะพร้าวไทย
กรมปศุสัตว์ร่วมหารือก.พาณิชย์เร่งชี้แจงข้อเท็จจริงกรณีPETAแบนกะทิ-ผลิตภัณฑ์มะพร้าวไทย
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยว่าวันนี้(๘ก.ค.๖๓)จากกรณีที่องค์กรประชาชนเพื่อการปฏิบัติต่อสัตว์อย่างมีจริยธรรม(PETA)ออกมาต่อต้านผลิตภัณฑ์กะทิสําเร็จรูปและมะพร้าวจากประเทศไทยเนื่องจากเห็นว่าการนําลิงเก็บมะพร้าวเป็นการทารุณกรรมสัตว์ส่งผลให้เกิดการแบนสินค้ากะทิจากไทยในห้างหลายแห่งในประเทศอังกฤษนั้นกระทรวงเกษตรและสหกรณ์ขอชี้แจงว่าเรื่องดังกล่าวเป็นประเด็นที่เกิดความเข้าใจคลาดเคลื่อนสร้างความเสียหายต่อภาพลักษณ์ของประเทศไทยดังนั้นดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้มอบหมายให้กรมปศุสัตว์ร่วมมือกับกระทรวงพาณิชย์กระทรวงการต่างประเทศและกระทรวงอื่นๆที่เกี่ยวข้องรวมทั้งภาคเอกชนโดยเฉพาะผู้ส่งออกตลอดจนกิจการร้านอาหารไทยในต่างประเทศและผู้นําเข้ากะทิจากประเทศไทยซึ่งถือเป็นหุ้นส่วนทางเศรษฐกิจของไทยให้ช่วยชี้แจงทําความเข้าใจว่าปัจจุบันประเทศไทยมีกฎหมายที่เรียกว่าพระราชบัญญัติป้องกันการทารุณกรรมและการจัดสวัสดิภาพสัตว์ปีพ.ศ. 2557ตลอดจนมีคณะกรรมการระดับชาติองค์กรภาคประชาชนองค์กรภาครัฐที่ขึ้นทะเบียนถูกต้องตามกฎหมายในการช่วยกํากับดูแลได้มาตรฐานระดับโลกขณะเดียวกันในการชี้แจงทําความเข้าใจนั้นจะต้องเป็นไปด้วยท่าทีที่เป็นมิตรและสร้างความเข้าใจที่ถูกต้องซึ่งในวันนี้นายจุรินทร์ลักษณวิศิษฏ์รองนายกรัฐมนตรีและรัฐมนตรีว่าการกระทรวงพาณิชย์ได้มอบหมายให้กรมส่งเสริมการค้าระหว่างประเทศเชิญผู้ผลิตกะทิและผู้ผลิตแปรรูปผลผลิตจากมะพร้าวมาหารือกันตลอดจนกระทรวงเกษตรและสหกรณ์โดยกรมปศุสัตว์เข้าร่วมประชุมด้วยเพื่อหาแนวทางร่วมกันในการชี้แจงทําความเข้าใจกับประเทศต่างๆที่เกี่ยวข้องในประเด็นนี้
“เรามีความมั่นใจว่าได้มีการป้องกันไม่ให้มีการทารุณกรรมสัตว์และมีการควบคุมจัดสวัสดิภาพสัตว์คือการเลี้ยงการดูแลการขนส่งและอื่นๆในส่วนที่เกี่ยวข้องกับอุตสาหกรรมมะพร้าวส่วนการใช้ลิงกังเพื่อเก็บมะพร้าวนั้นถือเป็นวัฒนธรรมการทําเกษตรของประเทศไทยมายาวนานขณะนี้เหลือเพียงส่วนน้อยเท่านั้นทั้งนี้ประเทศไทยเองก็กําลังพัฒนาเทคโนโลยีนวัตกรรมผลิตหุ่นยนต์เพื่อนํามาใช้ในภาคการเกษตรรวมทั้งการเก็บมะพร้าวอีกด้วย”นายอลงกรณ์กล่าว